b'\n_START_ARTICLE_\nPape\xc5\xa1ka pala\xc4\x8da Castel Gandolfo\n_START_PARAGRAPH_\nPape\xc5\xa1ka pala\xc4\x8da Castel Gandolfo ali apostolska pala\xc4\x8da Castel Gandolfo (italijansko Palazzo Apostolico di Castel Gandolfo) je pape\xc5\xa1ka pala\xc4\x8da iz 17. stoletja v mestu Castel Gandolfo, Italija. \xc5\xbde stoletja slu\xc5\xbei kot pape\xc5\xbeeva poletna rezidenca in kraj za po\xc4\x8ditnice. \xc4\x8ceprav se nahaja v Castel Gandolfu, ima kompleks stavb eksteritorialni status Svetega sede\xc5\xbea in ni pod jurisdikcijo Castel Gandolfa oz. Italije.\n_START_SECTION_\nZgodovina\n_START_PARAGRAPH_\nPrvotni vrtovi so obsegali prebivali\xc5\xa1\xc4\x8de rimskega cesarja Domicijana.  Pala\xc4\x8do je zasnoval  \xc5\xa1vicarsko-italijanski arhitekt Carlo Maderno za pape\xc5\xbea Urbana VIII.. Pape\xc5\xbei so jo uporabljali kot poletno rezidenco in umik na po\xc4\x8ditnice, razen v obdobju med letoma 1870 in 1929, ko so bili pape\xc5\xbei v sporu z Italijo zaradi ozemeljskih zahtev in niso zapustili Vatikana. Pape\xc5\xbe Pij XI. je kompleks posodobil in ga za\xc4\x8del ponovno uporabljati leta 1934. V skladu z lateransko pogodbo iz leta 1929, ko je bila kompleksu dodana tudi sosednja Villa Barberini, je to eksteritorialna posest Svetega sede\xc5\xbea. _NEWLINE_Med drugo svetovno vojno je v pala\xc4\x8di na\xc5\xa1lo zato\xc4\x8di\xc5\xa1\xc4\x8de neznano \xc5\xa1tevilo \xc5\xbeidovskih beguncev pod za\xc5\xa1\xc4\x8dito Svetega sede\xc5\xbea, prav tako je veliko ljudi uporabljalo kompleks kot zato\xc4\x8di\xc5\xa1\xc4\x8de pred zavezni\xc5\xa1kimi bombnimi napadi leta 1944, \xc4\x8deprav je ve\xc4\x8d kot 500 ljudi umrlo v enem tak\xc5\xa1nem napadu._NEWLINE_Pape\xc5\xbe Pij XII. je umrl v pala\xc4\x8di leta 1958 , prav tako je v pala\xc4\x8di umrl pape\xc5\xbe Pavel VI. leta 1978. _NEWLINE_Pape\xc5\xbe Janez Pavel II. je v pala\xc4\x8di dogradil bazen, kar so nekateri kritizirali. Paparaci so izkoristili prilo\xc5\xbenost in posneli fotografije.  _NEWLINE_Pape\xc5\xbe Benedikt XVI. je nekaj tednov bival v pala\xc4\x8di po zaklju\xc4\x8dku svojega pontifikata od 28. februarja 2013, pred vrnitvijo v Vatikan 2. maja. _NEWLINE_Dne 23. marca 2013 je pape\xc5\xbe Fran\xc4\x8di\xc5\xa1ek obiskal Benedikta XVI. v pala\xc4\x8di. Dne 7. decembra 2013 je pape\xc5\xbe Fran\xc4\x8di\xc5\xa1ek imenoval Osvalda Gianolija za direktorja Pape\xc5\xa1ke pala\xc4\x8de Castel Gandolfo. V marcu 2014 je Vatikan odprl vrtove Barberini za obiskovalce za vodene oglede v \xc4\x8dasu jutranjih ur vsak dan razen nedelje. _NEWLINE_Vrtovi Barberini so nastali na ozemlju nekdanje rimske pala\xc4\x8de, ki jo je zgradil cesar Domicijan, tretji in zadnji vladar iz Flavijske dinastije. Obiskovalci si lahko ogledajo ostanke cesarskega gledali\xc5\xa1\xc4\x8da in pokritega prehoda, kamor so se cesarjevi gostje med sprehodi lahko zatekli pred vro\xc4\x8dim soncem. _NEWLINE_Z vrtov je lep razgled na Albansko jezero in celo do morske obale.'